Обсъждане на версия 3.0 на Процедура 2021BG16FFPR001-3.001 „Подобряване на интермодалността, иновации, модернизирани системи за управление на трафика, подобряване на сигурността и безопасността на транспорта“

|  |  |  |  |
| --- | --- | --- | --- |
| **№** | **Бенефициент** | **Предложение** | **Становище на УО** |
| 1 | ИАМА | Във връзка с получено от МТС писмо № 04-09-149/06.10.2025 г., относно проект на версия 3.0 на Насоки по процедура 2021BG16FFPR001-3.001 „Подобряване на интермодалността, иновации, модернизирани системи за управление на трафика, подобряване на сигурността и безопасността на транспорта“ на ПТС, давам знак, че на стр. 32 от Насоките, в раздела за ИАМА не е упомената системата за безопасност и устойчивост на морския транспорт - проект „Разработване и внедряване на интегрирана информационна система за безопасност и устойчивост на морския транспорт MarTaSS“, за който има подписан админ. договор. | Приема се за сведение. В насоките са посочени допустимите дейности в съответствие с приоритет 3 на ПТС и те не съдържат пълен списък с проекти за финансиране по процедурата. Няма необходимост от допълнителни редакции. |
| 2. | ИАППД | Във връзка с изпратения ни проект на версия 3.0 на Насоки по процедура 2021BG16FFPR001-3.001 „Подобряване на интермодалността, иновации, модернизирани системи за управление на трафика, подобряване на сигурността и безопасността на транспорта“ на програма „Транспортна свързаност“ 2021 -2027 г. изразяваме следното становище:  1. В т**. 16.3 ИАППД** от Насоките като допустими дейности са посочени: *„доставка на мултифункционални плавателни съдове, самоходна смукателна драга, рехабилитация на съществуваща стара вертикална кейова стена в гр. Русе, мерки за ТП за проектите с бенефициент ИАППД. Тези проекти с бенефициент ИАППД са с приложим режим „непомощ“*.  2. Отбелязваме, че съществуващата стара вертикална кейова стена е в обхвата на Пристанище на ИАППД със специално предназначение (по чл. 93, т.4 и чл. 109 от ЗМПВВППРБ), регистрирано с Удостоверение за регистрация на пристанище № 53002/27.09.2022 г., в което е предвидено да се извършват морско-технически пристанищни дейности, а именно швартоване, снабдяване на корабите с вода, комуникации и електрическа енергия, приемане и обработване на отпадъци-резултат от корабоплавателна дейност. В пристанището не се извършва обработка на товари, пътници и поща.  3. С оглед гарантиране на допустимостта на разходите в **т.16.3 ИАППД** от проекта на версия 3.0 на Насоки по ПТС по процедура № 2021BG16FFPR001-3.001 „Подобряване на интермодалността, иновации, модернизирани системи за управление на трафика, подобряване на сигурността и безопасността на транспорта“, считаме, че следва да се допълнят някои от условията за кандидатстване по Ваша преценка, като предложенията ни са по целесъобразност както следва:  3.1. В **т.16.3 ИАППД** (на стр. 31 от Насоките-условията за кандидатстване) да се добави текст: „доставка на воден дрон“.  3.2.В ***„Приоритет 3: допустими дейности по ЕФРР*** (на стр. 18 от Насоките-условията за кандидатстване)**:** текстът „реконструкция на пристанища за обществен транспорт“ да се измени и да се чете: „реконструкция на пристанища за обществен транспорт и със специално предназначение“.  3.3. В 16. „Приложим режим на държавни помощи (ако е приложимо) (на стр. 30 от Насоките-условията за кандидатстване) текстът:  *„Предвижда се финансиране на проекти с бенефициенти НКЖИ, АПИ, ИАППД, ДППИ и ИАМА за осъществяване единствено на дейности с нестопански характер – инвестиции за железопътна и пътна инфраструктура, които представляват публична държавна инфраструктура, информационни системи в транспорта, доставка на плавателни съдове, мерки за безопасността в транспорта и други, свързани с публични функции на държавата и в тях не се извършва икономическа дейност.“*  да се допълни, и да се чете:  *Предвижда се финансиране на проекти с бенефициенти НКЖИ, АПИ, ИАППД, ДППИ и ИАМА за осъществяване единствено на дейности с нестопански характер – инвестиции за железопътна и пътна инфраструктура, реконструкция на пристанище със специално предназначение, които представляват публична държавна инфраструктура, информационни системи в транспорта, доставка на плавателни съдове, мерки за безопасността в транспорта и други, свързани с публични функции на държавата и в тях не се извършва икономическа дейност.“.*  3.4. В **т.7 Индикатори** (на стр. 11 от Насоките- условията за кандидатстване):  Считаме, че за „реконструкцията на вертикалната кейова стена“ биха били приложими следните индикатори, включени в тази точка, а именно:   |  |  |  |  |  |  |  | | --- | --- | --- | --- | --- | --- | --- | | **№** | **Показател за крайния продукт** | **Мерна единица** | **Междинна цел (2024 г.)** | **Целева стойност (2029 г.)** | **Фонд** | **Категория региони** | | 2 | Брой пристанища, получили подкрепа | брой | 0,00 | 1,00 | ЕФРР | По-слабо развити региони | | **№** | **Показател за резултатите** | **Мерна единица** | **Базова стойност** | **Целева стойност (2029 г.)** | **Фонд** | **Категория регион** | | 14 | Брой ползватели на новоизградена/модернизирана пристанищна инфраструктура | Брой | 44 | 50 | ЕФРР | По-слабо развити региони |   Броят ползватели (44 броя) като базова стойност е определен на база подавани от ИАППД в ***Информационна система Portstat за посещения на пристанищата*** информация за посещения в специализирани пристанища.  Предположенията за увеличаване на целевата стойност са свързани с прогнозирана устойчивост за използване на кейовата стена за нов експлоатационен срок след извършване на реконструкцията.  3.5. **Интервенционна логика по приоритет 3** (на стр. 32 от Приложение № 10 Методология за индикаторите по ПТС):  - в колоната за **„Индикативни допустими действия/интервенции“** вместо *„...реконструкция на пристанища за обществен транспорт...“* да се чете: *„...реконструкция на пристанища за обществен транспорт и със специално предназначение...“.*  - в колоната **„Приоритетни проекти“** да се включи следният текст:  *„• реконструкция на пристанище със специално предназначение – Русе за възстановяване на кейов фронт срещу корабно място № 2 за нов експлоатационен срок.“.*  3.6. ***ДОПУСКАНИЯ*** (на стр. 34 от Приложение № 10 Методология за индикаторите по ПТС):  Липсва приложим текст: *„• реконструкция на пристанище със специално предназначение – Русе за възстановяване на кейов фронт срещу корабно място № 2 за нов експлоатационен срок.“.*  3.7. Предвид препоръките в Насоките за краткост на името на проектите до 60 символа, възприемаме промяна в наименованието на проект *„Реконструкция вертикална кейова стена между км 491,080 и км 491,170 на р. Дунав“* с ново име, а именно: *„Рехабилитация на кейова стена при км 491,080 на р. Дунав“*.  3.8. В Насоките (на стр. 32) изречението „Подробна информация се съдържа от стр. 14 до стр. 18 на Приложение № 11 „Приложим режим на минимални/държавни помощи“ *да се чете „*Подробна информация се съдържа от стр. 16 до стр. 19 на Приложение № 11 „Приложим режим на минимални/държавни помощи“. | Приема се за сведение. В насоките са посочени допустимите дейности в съответствие с приоритет 3 на ПТС и те не съдържат пълен списък с проекти за финансиране по процедурата. По отношение на проект *Рехабилитация на кейова стена при км 491,080 на р. Дунав* може да е необходимо допълнително съгласуване с Министерството на финансите за съответствие с правилата за държавни помощи. Няма необходимост от допълнителни редакции.  Благодарим за уточнението за индикаторите, с което отбелязвате, че проектът ще допринесе за изпълнението на индикаторите по ПТС. |
| 3. | ДППИ | В отговор на Ваше писмо изх. № 04-09-149 от 06.10.2025 г. относно Проект на версия 3.0 на Насоки по процедура 2021BG16FFPR001-3.001 „Подобряване на интермодалността, иновации, модернизирани системи за управление на трафика, подобряване на сигурността и безопасността на транспорта“ на програма „Транспортна свързаност“ 2021 -2027 г., използвам възможността да Ви информирам, че ДППИ има готовност да кандидатства за финансиране на проект „Изграждане и внедряване на система за електронен обмен на информация в българските пристанища (Port Community System PCS) на река“, който да бъде включен и финансиран по Програма „Транспортна свързаност 2021-2027 г. Прогнозната стойност на проектното предложение се равнява на 11 901 590 лв. без ДДС. Проектът включва изграждане и внедряване на централизирана система за електронен обмен на информация (Port Community System - PCS) за речните пристанища в българския участък на река Дунав. PCS ще бъде предназначена да насърчава електронния поток от информация между заинтересованите страни в пристанището, логистичната верига и използваните вече информационни системи от някои оператори, за да улесни координацията и да подобри ефективността на операциите, като поддържа и проследяването на движението на товари. PCS може да осигури интелигентен и сигурен обмен на информация между различните заинтересовани страни в мултимодалната транспортна верига. Средствата необходими за изграждане и внедряване на система за електронен обмен на информация в българските пристанища (PCS) на река не са държавна помощ за ДППИ по смисъла на чл. 107, параграф 1 от ДФЕС. Дейностите по изграждането и експлоатацията на PCS на река са свързани с упражняването на публични правомощия от страна на ДППИ. Финансирането на проекта по отношение на системата, предмет на проекта, не попада в приложното поле на правилата за държавни помощи. В тази връзка, моля проектно предложение „Изграждане и внедряване на система за електронен обмен на информация в българските пристанища (Port Community System PCS) на река“ да бъде включено за финансиране в Насоките по процедура 2021BG16FFPR001-3.001 „Подобряване на интермодалността, иновации, модернизирани системи за управление на трафика, подобряване на сигурността и безопасността на транспорта“ на програма „Транспортна свързаност“ 2021-2027 г. | Приема се за сведение като инициатива за бъдеща промяна на насоките. По отношение на проект „Изграждане и внедряване на система за електронен обмен на информация в българските пристанища (Port Community System PCS) на река“ е необходимо допълнително съгласуване с Министерството на финансите за съответствие с правилата за държавни помощи. Необходимо е от ДППИ да се представи информация за обхвата на проекта, с подробна обосновка за съвместимост с правилата за държавни помощи. |